Pernice Brothers a zo ur strollad sonerien eus Dorchester, Massachusetts, SUA. Rock indie a vez graet ganto. Krouet eo bet ar strollad gant Joe Pernice e 1996 goude divodañ e strollad kent anvet Scud Mountain Boys. E Pernice Brothers e son ivez e vreur anvet Bob Pernice (sed orin anv ar strollad). Pladenn gentañ ar strollad, Overcome by Happiness he zitl, a voe embannet gant Sub Pop e 1998. Goude un ehna abadas tri bloaz (maz enrollas Joe Pernice ur bladenn e-unan hag unan all gant an anv Chappaquiddick Skyline) e voe embannet The World Wont End gant Pernice Brothers e 2001. Embannet e voe gant Ashmont Records, haga zo ti-embann Pernice ha Joyce Linehan. E 2003 e teuas er-maez Yours, Mine and Ours. Goude un droiad e 2004 e voe embannet pladenn live kentañ ar strollad, Nobodys Watching/Nobodys Listening he zitl, e penn-kentañ 2005. E miz Even 2005 e teuas er-maez pevare pladenn studio ar strollad, Discover a Lovelier You he zitl. E miz Here 2006 e voe embannet pempvet pladenn studio ar strollad, titlet Live a Little. Goodbye, Killer a voe embannet e miz Even 2010.